| Barisit. *Bari* |
| --- |
|              |
| *Bario panorama* |
|  |
| 

BarisBaris

41°08′0″ š. pl. 16°52′0″ r. ilg.﻿ / ﻿41.13333°š. pl. 16.86667°r. ilg.﻿ / 41.13333; 16.86667﻿ (Baris (Italija))Koordinatės: 41°08′0″ š. pl. 16°52′0″ r. ilg.﻿ / ﻿41.13333°š. pl. 16.86667°r. ilg.﻿ / 41.13333; 16.86667﻿ (Baris (Italija)) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Apulija Apulija |
| **Provincija** | Bario provincija |
|  |
| **Meras** | Michele Emiliano |
|  |
| **Gyventojų** (2009) | 320 160  |
| **Plotas** | 116,20 km² |
| **Tankumas** (2009) | 2 755 žm./km² |
|  |
| **Pašto kodas** | 70121-70132 |
| **Tel. kodas** | 080 |
| **Tinklalapis** | comune.bari.it |
|  **Vikiteka** | Baris |
| **Miesto globėjas (-ai)** | Šv. Mikalojus |
|  |
| **Kirčiavimas** | Bãris (rom. Bãrijus) |

**Baris** – miestas Italijos pietuose, Apulijos regiono sostinė. Išvystyta naftos apdirbimo, chemijos, metalurgijos pramonė. Yra universitetas, nacionalinis archeologijos muziejus, paveikslų galerija. Baris laikomas antru ekonomikos centru pietų Italijoje po Neapolio. Taip pat jis vadinamas uostų, universitetų ir Šv. Mikalojaus miestu. Miesto oro uostas pavadintas popiežiaus Jono Pauliaus II vardu – Karolio Voitylos oro uostu.

Istorija
--------

Antikos laikais miestas vadinosi *Barium* (lotyniškai) arba *Barion* (graikiškai). 181 m. pr. m. e. minimas uostas, kuris regione tuo metu buvo žvejybos centras. Pirmasis miesto istorinis valdovas buvo vyskupas Gervazijus 347 m. Vėliau iki pat X a. miestą valdydavo Konstantinopolio vyskupai.

VI a. valdant Langobardams Baryje buvo įvestos taisyklės, kurios laikomos viena pirmųjų miesto konstitucijų – pagal ją savo taisykles kūrė kiti pietiniai miestai.

Vėliau ilgą laiką Baris buvo užgrobinėjamas ir valdomas vis kitų valdovų – musulmonų, bizantijos imperijos, normandų.

1087 m. mieste buvo pastatyta Šv. Mikalojaus bazilika, kurioje laikomi šio šventojo palaikai atvežti iš Likijos. Nuo tų laikų į Barį keliauja daug piligrimų, kurie lanko šventojo kapą.

XV a. pabaigoje savo rezidenciją miestė pasistatė Neapolio karalystės princesė Izabelė. Netrukus Baris tapo šios karalystės dalimi. 1808 m. Neapolio karalystės karaliaus Murato paliepimu Baris buvo plečiamas ir tapo svarbiu regiono ekonominiu ir kultūriniu centru.

Per II pasaulinį karą Baris tapo vieninteliu Europos miestu, sulaukusių cheminio ginklo atakos. Bario oro reidas įvyko 1943 m. gruodžio 2 d.

Balkanų oro pajėgos, kurios rėmė partizanus Jugoslavijos kare, buvo įsikūrusios Baryje.

Ryšiai su Lietuva
-----------------

Iš šio miesto yra kilusi Žygimanto Senojo žmona, Lietuvos Didžiosios Kunigaikštystės kunigaikštienė ir Lenkijos karalienė Bona Sforza, kuri prisidėjo prie renesanso kultūros sklaidos Lietuvos Didžiojoje Kunigaikštystėje.

2009 m. vasario 16 d. Lietuvos Nepriklausomybės paminėjimo proga Bario savivaldybės pagrindinėje salėje vyko šios šventės renginys ir „Vilnius – Europos kultūros sostinė 2009" programos pristatymas.

2009 m. liepos mėn. miesto taryba, minėdama Lietuvos vardo tūkstantmetį, prisidėdama prie Vilniaus – 2009 metų Europos kultūros sostinės garsinimo ir vertindama ilgametį Lietuvos miestų ir Bario bendradarbiavimą, nusprendė vieną miesto gatvę pavadinti Lietuvos vardu. Tai buvo oficialiai atlikta 2010 m. vasario 9 dieną.

Mieste kiekvienais metais vyksta Lietuvos kultūros pristatymo renginiai, parodos, rengiami verslininkų susitikimai.

Bario dialektas
---------------

Nors dabar Bario miestas yra išsivystęs uostas ir universitetų miestas, jis turi išlaikęs daug tradicijų, paremtų globėjo Šv. Mykolo. Visoje Italijoje Bario miestas žinomas dėl savo išskirtinio dialekto, ypač naudojamo miesto senamiestyje. Italų ir graikų žvejai tarpusavyje sukūrė pidžiną, kurį net ir šiuo metu vietiniai graikų žvejai supranta.

Administracinis skirstymas
--------------------------

Bario miestas yra padalintas į penkias savivaldybės ir septyniolika rajonų.

Bario savivaldybės

| Kodas | Savivaldybės | Plotas | Gyventojų |
| --- | --- | --- | --- |
| **1** | Municipio 1 | 24,07 km² | 113 378 |
| **2** | Municipio 2 | 15,44 km² | 91 303 |
| **3** | Municipio 3 | 22,51 km² | 50 742 |
| **4** | Municipio 4 | 33,16 km² | 38 566 |
| **5** | Municipio 5 | 21,56 km² | 30 209 |

Fiera del Levante paroda
------------------------

Fiera del Levante paroda, kuri vyksta mieste kiekvieną rugsėjį, laikoma viena didžiausių parodų Adrijos jūros regione. Fiera del Levante parodoje eksponuojami agrikultūros ir pramonės sričių gaminiai ir paslaugos.

Bario maistas
-------------

Bario virtuvė, kuri laikoma viena tradiciškiausių ir vertingiausių Italijos virtuvių, paremta trimis pagrindiniais miesto agrikultūros produktais – kviečiais, alyvų aliejumi ir vynu. Bario miesto virtuvę taip pat labai praturtina vietiniai vaisiai ir daržovės.

Sportas
-------

* Vietinis futbolo klubas AS Bari žaidžia šalies lygoje Serie B.
* Namų rungtynes ekipa žaidžia Bario Šv. Mykolo stadione, talpinančiame 58 000 žmonių. Šiame stadione 1990 m. vyko XIV pasaulio futbolo čempionatas, o 1991 m. – Europos taurės finalas.

* ASD Pink Sport Time arba Pink Bari – moterų futbolo klubas;

Miestai partneriai
------------------

Bario miestas turi šiuos miestus partnerius:

* Libanas Baalbekas, Libanas
* Gruzija Batumis, Gruzija
* Kinijos Liaudies Respublika Guangdžou, Kinija
* Argentina Mar del Plata, Argentina
* Albanija Duresis, Albanija
* Graikija Kerkyra, Graikija
* Bosnija ir Hercegovina Bania Luka, Bosnija ir Hercegovina
* Graikija Patrai, Graikija
* Indonezija Bandungas, Indonezija
* Azerbaidžanas Sumgajitas, Azerbaidžianas

Nuorodos
--------

* Oficiali miesto svetainė (italų kalba) Archyvuota kopija 2011-11-08 iš Wayback Machine projekto.

Šaltiniai
---------

1. ↑  Baryje – Lietuvos Nepirklausomybės dienos minėjimo renginyje pristatoma programa „Vilnius – Europos kultūros sostinė 2009" Archyvuota kopija 2009-02-13 iš Wayback Machine projekto.
2. ↑  Italijos miesto Bario gatvė bus pavadinta Lietuvos vardu Archyvuota kopija 2009-12-10 iš Wayback Machine projekto.
3. ↑  Lietuvos gatvė atidaryta Italijos Bario mieste Archyvuota kopija 2010-02-12 iš Wayback Machine projekto.